Öeldakse, et leinal on viis etappi.
97. PÄEV
Eitamine, viha, kauplemine,
depressioon ja lõpuks leppimine.
Aga minu arust ei ole etapid päris õige.
Need on pigem tasemed, nagu arvutimängudes.
Pääsed teisele tasemele siis, kui oled esimese läbinud.
Mõned jäävad igaveseks mingile tasemele, sest see on nii raske,
nagu Rainbow Road „Mario Kartis“.
Milline psühhopaat selle välja mõtles?
1. EITAMINE
Kõik on hästi.
See on arusaamatus.
Nad on kindlasti täiesti normaalsed inimesed
ja kui nad tagasi jõuavad, asi laheneb.
Normaalsed inimesed, jah?
Normaalsed inimesed, Dedo?
Neil on tagaaias salapunker.
Ja mingi väike tüdruk tulistas sind.
Ambiga!
Interneti järgi
kammivad nad metsa läbi, et leida järgmiseid ohvreid.
Carlotta, sa ei usu ju tõsiselt, et nad on inimsööjad?
Jah.
Kolm kuud tagasi ei oleks ma seda uskunud, Dedo.
Aga siis ei oleks ma ka uskunud,
et mu terapeut laseb oma mehel kanda sukkmaski,
et nad saaksid mängida sissetungimise seksifantaasiaid.
Või seda, et mu vend ostaks endale tiigri.
Ja ma poleks uskunud, et...
meie tütar lihtsalt ära kaob.
Ja kohe kindlasti poleks ma uskunud,
et mu abikaasa suudaks mulle mitu kuud näkku valetada.
Anna oma telefon.
Milleks?
Mis plaan sul on?
Helistan politseisse. Nad aitavad meid välja.
Levi pole. Super.
Jah, päris kõvad seinad.
Võib-olla isegi pliiga vooderdatud.
Päris muljet avaldav.
Olemas!
Päris romantiline ju.
Ära hakka.
Nad on vist valmistujad.
Mis asja?
Valmistujad.
Valmistuvad maailmalõpuks.
Jah.
See võiks juba kiiremini tulla.
Mul oli üks selline kolleeg.
Suurepärane krohvija,
aga saime teada, et ta jõi iseenda uriini.
Kuulge! Laske meid välja!
- Carlotta. - Laske välja!
Carlotta, me mõtleme midagi välja.
Äkki siin on veel mõni väljapääs.
Las ma proovin.
Äkki ta ei pannud seda lukku.
Ei. See on kindlalt lukus.
Sihtmärk on neutraliseeritud.
Presidenti teavitatakse.
Ameerika inimesed...
97. PÄEV
2. PÄEV
Tšau. Ma ei tea, kas sulle meeldib, aga võtsin teriyaki kana.
See on mu lemmik.
Aga siis mõtlesin, et äkki oled taimetoitlane.
Nii et tõin ühe taimetoitlaste võileiva ka.
Ma pole taimetoitlane.
Olgu, tore.
Sest see paistab rõve.
Olgu, Chris, räägime ausalt.
Olen siin nüüd peaaegu kaks päeva olnud.
Enamik teadmata kadunud inimesi leitakse esimese 48-72 tunni jooksul,
mis tähendab, et statistiliselt
tullakse mulle järgmise 36 tunni jooksul järele.
See on vaid aja küsimus.
Kõigile on parem, kui sa mul lihtsalt minna lased.
Muidugi.
- Teen sind lihtsalt lahti, jah? - Räägin tõsiselt.
Ma ei maini sind kellelegi.
Sa oled mu vastu kena.
Ostsid mulle võileiva.
- Annan sulle võimaluse, Chris. - Sina annad mulle võimaluse?
Olgu, ole siis selline.
Sundersheim pole eriti suur.
Tead sa, kui tihti siin kuumad 17-aastased kadunuks jäävad?
- Mitte kunagi. - Nimetasid just ennast kuumaks?
Ma lihtsalt passin siin ja söön oma võileiba,
ootan, kuni otsijad uksele koputavad.
Ja siis sa oled nagu...
„Wanda, Wanda palun ütle neile, et ostsin sulle kanavõileiva!“
Ja ma vastan: „Kahju küll, semu.
Ma olen traumeeritud ja see kutt on kohutav.
Ta peaks kindlasti vangi minema.“
Kus sa käiksid käest kätte nagu hambapastatuub.
Oled lõpetanud?
Kus ma WC-s saan käia?
- Sa teed nalja. - See pole hotell, Wanda.
Kuidas see meie mõlema jaoks töötama peaks?
Kas sa tahad tõesti iga päev sitaämbriga trepist üles-alla käia?
Chris, kuula mind.
Sa ei pääse sellest puhta nahaga.
Sa ei ole kriminaal.
Politsei käib praegu ukselt uksele, nad otsivad maju läbi.
Nad jõuavad iga hetk
ja leiavad mind üles ja sa lähed vangi!
Sa ajad mul pea valutama. Aitab!
Lase mul minna!
Anna andeks.
Chris!
Viimane võimalus! Ma hoiatan sind!
Chris!
2. VIHA
Kuidas see sul õnnestub, Dedo?
Tõsiselt.
Sa oled kõige kohutavamas võimalikus olukorras ja mingil moel...
- õnnestub sul see hullemaks teha. - Olgu...
Miks ma sulle järele tulin?
Ma tegin ju sellele lõpu.
Meiega oli kõik.
Olin vaba.
Sa polnud enam mu vastutada.
Ja siis...
sain aru, et sa plaanid jälle midagi erakordselt rumalat teha.
Ja mida mina teen?
Tulen sulle järele.
Nagu alati.
Nagu idioot.
Oleksin võinud lihtsalt lasta sul üksi minna,
oleksid lapse lastud ammunoolega pihta saanud
ja olekski kogu lugu.
Ära vaata mind nagu mõni hädine saarmas, nagu peaksin sulle veel kaasa tundma.
Ma ei tunne sulle kaasa! Tunnen endale kaasa!
Ära nuta.
Ära hakka nutma!
Ma ei nutagi.
- Lõpeta ära! - Ma üritan.
Ma keelan sul nutta, Dedo.
Niisiis, mis meil siin siis on?
Kuivatatud liha.
Ananassikonserv.
Nämm, nämm, nämm! Oakonserv.
Oakonserv barbeque kastmes.
Loodan, et teil on kusagil ka õhuvärskendite varu, psühhopaadid.
Super!
Riis! Riis!
Kus te seda valmistate, geeniused?
Kus te seda pagana riisi valmistate?
Mõnikord nad lõbutsevad ka!
Carlotta, äkki sa...
Olgu.
Nii, Dedo.
Mis su plaan siis oli?
Jätkata nii, kuni raha saab otsa,
ja loota, et ma ei märka, kui kohtutäiturid mööbli minema tassivad?
- Ma poleks asja nii kaugele lasknud. - Miks sa ei rääkinud, et töö kaotasid?
Oleksime mingi lahenduse leidnud! Meie kaks, ühtse tiimina.
Ma ei saanud, sest...
Miks?
Ei midagi. Sul on õigus. Oleksin pidanud rääkima. Vabandust.
- Ei. Mida sa öelda tahtsid? - Ma ei tahtnud midagi öelda.
- Tahtsid küll. - Ei.
Sa kasutasid sõna „sest“, harilikult sellele järgneb midagi.
Carlotta, unusta ära.
Sest miks, Dedo?
Sest...
viimasel ajal...
on su...
vihahood päris ägedad olnud.
Vihahood?
Mul ei ole vihahooge!
Selge. Olgu.
Kuulge! Kuulge!
Laske meid välja!
Te sõgedad värdjad!
Tulge sööge meid ära, enne kui halvaks läheme!
- Selge. - Kuulge!
Miks sa midagi ei tee?
- Mida ma tegema peaksin? - Mina ei tea!
Otsi väljapääsu. Mõtle plaani!
Tee midagi, mitte ära istu paigal nagu mingi jobu!
See...
Vau!
- Mis? - Ei midagi.
Jah?
Jumal teab, kui pikaks see inimene plaanib siia jääda.
Kas tal ei tohi vajadusi olla?
Muidugi. Selge see.
Lõpeta häbistamine, Dedo.
Mina ei häbista kedagi. Vastupidi. Ma olen rabatud.
Nad on väga hästi valmistunud.
Väga põhjalikult.
Kui hästi suudab perverdist valmistuja valmistuda, kui valmistub perverssusteks?
Dedo, sa oled rõve.
13. PÄEV
Olgu, ära saa pahaseks.
Pesin su riideid
ja need sattusid kuidagi vanaema vanade asjade sekka
ja ta viis need riidekonteinerisse.
Nii et käisin kaltsukas ja tõin sulle riideid,
aga ma ei tea su suurust.
Igatahes, seepärast ei jõudnud ma enne lõunat võileivapoodi,
mis tähendab, et hea kraam oli juba otsas.
Nii et tõin sulle tuunikala...
Wanda?
Ma ei suuda enam!
Keeldun ämbrisse sittumast!
Ja kui pean veel ühe kuradima võileiva sööma,
tapan kellegi ära!
- Ma ei saa hingata, Wanda. - Mind ei huvita.
Vabandust!
Issand, see on rõve.
Sa tapsid mind peaaegu ära.
Selles mõte oligi, Chris.
Ole nüüd.
Sina panid mind siia luku taha.
Ja nüüd toppisid mulle näpu silma, sa psühhopaat.
Sina kägistasid mind!
Ma oleks võinud pimedaks jääda!
Ja ma ütlesin, et ma vihkan kuradima tuunikala!
Kuule, mis sulle sisse läks?
Olen kaks nädalat mingi vanamuti keldris luku taga olnud!
See läkski!
Kui ma siit välja saan, on sul kriips peal.
Sa ei kujuta ettegi,
mitmesse krimi-podcast'i ma lähen.
Räägin neile, et sa tegid minuga igasuguseid rõvedusi.
Ja kõik mõtlevad: „Issand, see Chris on tõeline värdjas.“
Ja sulle pannakse mingi hüüdnimi, näiteks „Keldri-Veidrik“.
Ja teismelised hakkavad sinust TikTokis videoid tegema.
Ja keegi teeb sellest filmi ja võtab mingi sitakoti sind mängima.
Ja see läheb umbes nii: „Tere, mina olen Chris,
olen pervert ja mulle meeldib tüdrukuid keldrisse lukustada.“
Sa oled õel.
- Mina olen õel? - Jah!
Sa oled õel inimene.
Mulle meenub küll. Sa olid koolis ka õel.
Kuidas palun?
Sina ja need teised tüdrukud, kellega sa olid.
Te olite kõik tõeliselt õelad.
- See ei ole tõsi. - On küll.
Pidasite sotsiaalmeedias mingit ajuvaba psühholoogilist sõda.
„Kas ma laigin seda postitust?“
„Kelle ma märgistan?“
„Kuidas ma saan teha nii, et kõik, keda peole ei kutsutud,
teaksid, kui äge pidu on?“
Flirtisite poistega,
kes selgelt teie liigani ei küündinud,
aga tegite seda nii, et nad hakkaks arvama,
et neil võib mingi võimalus olla.
Et neile siis öelda, et olete kõigest sõbrad.
- Seda sa minust arvadki? - Mida?
Et sa oled populaarne ja atraktiivne?
Jah.
Kas ma arvan, et see annab sulle sotsiaalset võimu?
Jah, kindlasti.
Enamasti ei saa sa ilmselt ise arugi, mida sa teed.
Ma ei saa midagi teha, et olen ilus ja populaarne.
Näed! See, et sa ütled enda kohta, et oled ilus ja populaarne,
- on osa probleemist! - Sina ütlesid seda.
Jah, aga on teine asi, kui seda ütleb keegi teine.
Enda kohta ei peaks niimoodi ütlema!
Ütleme, kuigi seda ei juhtu kunagi,
aga ütleme, et ütled minu kohta midagi head.
Näiteks: „Chris, sa oled...“
„Su juuksed on normaalsed.“
Ma ei korrutaks siis, et jah, mu juuksed on normaalsed,
sest ma ei usuks seda iial!
Ja see peaks hea olema?
Vabandust, et tuunikalavõileiva tõin.
Chris?
Jah?
Su juuksed on normaalsed.
3. KAUPLEMINE
Käed pea taha! Näoga seina poole!
Mul on AR-15.
Kui te valesti hingate, vajutan päästikule.
- See on püss. - Näoga seina poole!
Jah.
Oleme näoga seina poole!
Tulen sisse. Kui te ei ole näoga seina poole,
käed pea peal...
Käed pea peale.
...võtan seda kui agressiooni ja tulistan.
- Selge? - Jah, jah.
Kas te saite aru?
- Jah, jah, jah! - Jah. Saime aru, jah!
Oi jumal.
Dedo, mis see on?
Näoga seina poole!
Me tuleme rahus.
Kes te olete ja mida te mu valdusel teete?
Me oleme Carlotta ja Dedo Klatt.
Palume väga vabandust,
aga me otsime oma tütart, kes on kadunud.
Ta nimi on Wanda.
Kas me peame nad neutraliseerima, ema?
Mitte veel, kullake.
Mitte veel.
Nad on nüüd sinu vangid, kullake.
- Tahad nad kinni siduda? - Jah.
Jah? Lase käia, kullake.
Jah, tubli.
Saad väga hästi hakkama.
- Nii! - Kuule!
Julge.
Pane relv käest või keeran tal kaela kahekorra.
Oh sa raisk, Dedo. Jah!
- Pane relv käest! - Olgu.
Ära tee äkilisi...
- Dedo! - Ta lõhkus vist ühe ära.
- Kuidas oli, emme? - Sa oled väga tubli.
Uskumatu. Sa oled parim.
Mine nüüd üles. Heida voodisse. Ma hoolitsen nende eest. Anna siia.
Armastan sind, kullake. Väga palju.
Mina sind ka.
Hea küll. Pööra ümber. Käed selja taha.
Vabandust. See oli väga loll tegu.
Oli tõesti.
Käed selja taha.
Liiga kõvasti. Nahk jäi vahele!
Jah. Põlvili nüüd! Mõlemad!
Kuulake mind. Ma ei tea, kes te olete.
Aga ma pole näinud ühtegi teiesugust valitsusasutuse töötajat.
Te kuulute ilmselt mõnda vasakpoolsesse,
äärmuslikku, filantroopide, partisanide rühmitusse?
Üritate minusuguste väärikate patriootide elu keeruliseks teha, mis?
Ja ilmselt kogu URL-i.
- Persses. - Vabandust.
URL-i?
Uue Reichi Lapsed!
Nagu sa ei teaks.
Oleme lihtsalt tavalised lapsevanemad.
Meie tütar kadus ära.
Miks te politseisse ei helistanud, kui arvasite, et teie laps on siin?
Sest...
sest politsei on täiesti kasutu.
Selles oleme ühel meelel.
Jah. Nii on.
Meil tulebki iseenda eest hoolitseda. Ja ise oma perekonda kaitsta.
Seda te ju kindlasti mõistate?
Jah. Tõsi.
Ma ei usalda asutusi mitte üks teps.
Seepärast õpetangi Tonile koolitükke ise.
- Tõesti? - Jah,
ta oskas viieaastaselt lasta.
Ja kuueselt küüliku kinni püüda, tappa ja nülgida.
Vinge.
Ja te olete ju oma tütre kaitsmise nimel kõigeks valmis?
Jah.
Kas see tähendab, et me võime minna?
Palun ärge jätke meid siia! Palun!
Tehke vähemalt sidemed lõdvemaks!
Mul on klaustrofoobia!
Issand jumal!
Mul pole klaustrofoobiat, ütlesin niisama.
33. PÄEV
See etendus on täiesti sõge.
Ainult mõrvad ja prostituudid.
Miks hr Neubert arvas, et see sobiks 13-aastastele?
Miks me lihtsalt „Catsi“ ei teinud?
Tagasi mõeldes on tõesti päris veider.
Kui vana sa olid? Kaksteist?
Täpselt õige vanus prostituudi mängimiseks.
See on viimane normaalne asi, mida ma mäletan.
Mis asi? Et mängisid 16-aastaselt sarimõrvarit?
Ei. See oli viimane suvi enne kui mu vanemad surid.
STOPP
- Tule. - Ei.
- Tule. Palun, palun. - Ei.
Tean, millal minna välja
Ja millal jääda koju
Saan asjad tehtud
Tule.
- Tule! - Olgu, olgu.
Olen uudistega kursis
Kuid asjad ei muutu
Leban vihmas
Ei, tuules.
Hüvastijätuks
Jah.
- Aga ma üritan - Aga ma üritan
- Ma üritan - Ma üritan
Ei armu kunagi
Moodne armastus
- Jalutab mu kõrval - Moodne armastus
- Jalutab mööda - Moodne armastus
- Saadab mind õigel ajal kirikusse - Saadab mind õigel ajal kirikusse
Mul on sulle midagi.
Issand jumal! Pole võimalik!
Neid oli kaltsukas nii palju.
„Girls Team“.
„Fighting Beat 2“.
„Ice Twister“?
„Inimkoi“.
„Inimkoi“!
Ma pole ühestki kuulnud.
Mina ka mitte, aga kõik kokku olid kolm eurot, nii et...
Ma ei kurda.
Praegu vaatan neljandat korda „24“ teist hooaega.
Ja kui pean veel kord nägema, kuidas Kim Bauer selle puumaga kohtub...
Nii et aitäh.
Pean sinuga rääkima.
Niisiis...
Ma tean, et su olukord on kehv.
Ja ma tean, et inimesed, kellega Lukas töötab, on väga ohtlikud
ja sa ei saa mind vabaks lasta.
- Wanda, ma... - Ei, palun, palun. Kuula mind.
Ma mõtlesin.
Mis siis, kui kõrvaldaksime need inimesed?
Ütlesid, et Lukas räägib mingist „suurest bossist“.
Ma ei tea, ta mainis Kuningat,
aga ma ei tea, kas see on nimi või hüüdnimi.
Olgu. Kuningas.
See on alustuseks hea.
Olgu, oletame, et see Kuningas
ongi see, kes andis Lukasele käsu see naine tappa.
Siis on küsimus järgmine:
miks ta seda tegi?
Mida ta varjata üritab?
- See naine oli ajakirjanik, eks? - Jah.
Ta tegi oma kanalile videoid.
Ajakirjanik. Hästi.
Aja-kirja-nik.
Kui sa tapad ajakirjaniku,
siis ilmselt seepärast, et ta paljastas midagi, mida tahad varjata.
Nii.
Kui me uurime sinuga välja, mis see oli,
saame politseisse minna.
Pahad lähevad trellide taha, mina saan koju ja sina pääsed puhtalt.
Oleksime üks tiim. Nagu Jack Bauer ja Tony Almeida.
Jah, kindlasti.
Meie sinuga paljastame Sundersheimi organiseeritud kuritegevuse võrgustiku?
- Jah, miks mitte? - Wanda.
Ma ei saa igaveseks siia jääda.
Ühel hetkel ma põgenen või toimetan siit mingi sõnumi välja.
Või lähen hulluks ja löön sulle teleri pähe kinni.
Ja kui see ei õnnestu, tapan ennast ära.
Ära ütle nii.
Mõtlen seda tõsiselt. Mille nimel mul enam elada on?
„Ice Twisteri“?
Või teeme koostööd ja mõtleme plaani välja.
Et pääseksime mõlemad sellest olukorrast ühes tükis.
Tõsiselt, mida sul kaotada on?
4. DEPRESSIOON
Palun vabandust.
Dedo, lõpeta.
Tõsiselt...
Palun väga vabandust.
Ja mitte ainult selle eest,
et oleme nüüd mingi relvahullust paremäärmuslase punkris lõksus.
Palun vabandust, et ma ei rääkinud koondamisest.
Mul...
Mul oli lihtsalt nii piinlik.
Iga kord, kui mu pere mind vajab, keeran mingi jama kokku.
- Alati. Iga kord. - Dedo.
Carlotta, see on tõsi.
Mõtle ise.
Nagu siis, kui Ole sündis ja arstid ütlesid, et ta on kurt.
Sattusin kohe paanikasse ja murdusin.
Sina olid see, kes pidi ütlema: „Dedo, võta end kokku.
See pole oluline.
Ega ma teda selle pärast vähem ei armasta...“
- Jah. - Ja sul oli loomulikult õigus.
See ei muutnud midagi.
Aga sel hetkel olid sina meie kalju, mitte mina.
Ja sama lugu oli siis, kui Wanda ära kadus.
Sellest päevast peale olen end tundnud...
Nii kasutuna.
Isana on minu ülesanne oma pere eest hoolitseda.
Oma pere kaitsta.
Ja mida ma tegin?
Sel päeval, kui Wanda ära kadus, kadusin ka mina. Olin jalgpallimatšil purjus.
Ja anna andeks, et su teraapiaseanssi vaatasin.
Ma ei tahtnud. Ausõna.
Kuulsin lihtsalt oma nime ja teadsin, et peaksin selle välja lülitama, aga...
Ma lihtsalt ei suutnud. Ei suutnud.
Tundsin, et universum ütleb mulle:
„Dedo, kuula nüüd tähelepanelikult.
Sest see on tõsi.
Sa oled idioot ja jääd kõigest ilma,
kui sa ennast kokku ei võta.“
Dedo, sa ei ole idioot.
Ma poleks pidanud seda ütlema.
Aga, Carlotta, sul on õigus. Ma olen idioot.
Olen alati olnud.
Terve oma elu.
Olin koolis täpselt samasugune.
Olin selline, kui kohtusime.
Dedo, armastusväärne idioot.
Idioodile ei seata kõrgeid ootuseid.
Mis siis, kui midagi metsa keerad? Pole lugu.
Sul ei ole nii head hinded või sa ei teeni nii palju kui teised?
Selline see Dedo on!
Dedo, kas sa mõtled tõesti nii?
Kas sa ei tea siis, kui tähtis sa mulle oled?
Carlotta, ma muretsen iga päev, et sa ütled mulle:
„Dedo, tegin tohutu vea. Me peame lahutama.“
Ja seda pole imekombel siiani juhtunud.
Ma ei tea, kas asi on selles, et saime nii varakult lapsed,
nii et äkki sa tunned, et oled lõksus.
Ma ei tea.
Armastan sind nii väga, Carlotta.
Sinuga abiellumine on parim asi, mis minuga kunagi juhtunud on.
Ja kui ma näen, kuidas sa hommikul mulle naeratad,
võiksin õnnest kisama hakata.
Küsin endalt ikka igal hommikul:
„Dedo, kuidas sa seda tegid?“
Ma ei saa aru.
Ma ei saa aru, miks peaks sinusugune inimene
kedagi minusugust taluma.
Ma ei saa lihtsalt aru.
Ma...
- Tahtsin lihtsalt... - Ei.
- Jää vait. - Olgu.
Dedo, tee mu püksilukk lahti, eks?
Olgu.
- Olgu. Jah. - Olgu.
Nööp on seal.
Hästi.
- Tunned? - Sain.
- Saad sa... - Jah.
- Sain. - Väga hea.
- Tule nüüd siia. - Jah.
Olgu.
- Madalamale, madalamale. - Hästi.
Natuke veel.
- Natuke veel. - Olemas!
Oh sa pagan. Oh sa.
Oojaa. Olgu. Olgu.
- Olgu. Olgu. - Heidan pikali.
Oota. Oota korraks.
- Ei. Natuke madalamale. - Olgu.
Jah. Oi jumal.
- Issand. - Issand.
Issand.
68. PÄEV
...kas ta ei näe mitte õudne välja?
Persse see!
Mulle aitab!
Ma pole...
Lõpetage! Lõpetage filmimine!
- Käige kõik persse! - Issand.
Anna andeks, Wanda.
Ma poleks pidanud sulle näitama.
Ei, ei. Mul on hea meel, et näitasid.
Tunnen end lihtsalt nii süüdi.
Pane silmad kinni.
Miks?
Pane lihtsalt.
Olgu, aga ära tee midagi imelikku.
Mul on praegu olemine päris habras.
Olgu. Tee silmad lahti.
Mis see on?
Teadsin, et see video kurvastab sind,
nii et mõtlesin, et üritan su lemmiktoitudega su tuju parandada.
Kesköine sööming!
Esiteks ananass.
Sest su elu esimesel puhkusereisil
lubas su isa sul tema piña colada't maitsta.
- Ja sa ütlesid, et see oli... - Parim asi, mida maitsnud olen.
Jah.
Natšod.
Konkreetselt magusa tšilli omad
sest sulle meeldib see terav pulber, mis sõrmede külge jääb.
Ja oliivid,
sest sundisid ennast neid sööma,
et inimesed peaksid sind kultuurseks.
Ja kõige lõpuks...
juustupats.
Ja vanade aegade mälestuseks...
Ära muretse, see pole tuunikala oma.
Vau.
Jätsid kõik selle meelde?
See on vist kõige armsam asi, mida minu heaks tehtud on.
Viimaseks sünnipäevaks
kinkis mu tolleaegne poiss-sõber mulle kuumaõhufritüüri kokaraamatu.
Mul pole kunagi kuumaõhufritüüri olnud.
Jah, ma ei tahtnud öelda, et sa oled mu poiss...
Oota, mul on veel midagi.
- Jah? - Jah.
Jah?
Ma ei saa. Vabandust.
Olgu.
- Ma ei tahtnud... - Asi pole selles, et ma ei taha, ausalt.
Hoopis vastupidi.
Tähendab, halloo?
Sa oled kõige kuumem tüdruk, kes minuga kunagi rääkinud on.
Mitte, et asi oleks ainult selles.
Sa oled naljakas ja tark
ja sa ei lase maailmal end häirida.
Ja ma pole kunagi kohanud kedagi, kes oleks nii sitke ja vapper nagu sina.
Aga ma ei taha olla mingi veidrik...
Ja jah. Ma mõistan, et hoian sind praegu keldris luku taga,
- mis on veidriku käitumine... - Chris.
Rahu. Kõik on hästi.
Olen sellele mitu korda mõelnud.
Olen täisjõus mees.
Ma lihtsalt...
Oota, vaata. Ma guugeldasin.
„Kui jõudude tasakaal on paigast, võib olla keeruline kindlaks määrata,
kas nõusolek antakse vabatahtlikult
ja siiras nõusolek võib isegi võimatu olla.“
Seega hakkan ma nüüd minema
ja soovin sulle head õhtut.
Tšau.
5. LEPPIMINE
Oi jumal.
Rääkisin oma tütrega läbi.
Oleme mõlemad väga pahased, et te meie valdusele tungisite.
Ja kahjuks, kuna see ehitis siin ei ole päris legaalne,
siis kui sellest teataksite, tekiks meil pahandusi.
Me ei ütle midagi. Ma luban.
Pöörake ümber.
- Te ei pea seda tegema. - Pöörake ümber.
Ma armastan sind.
Mina sind ka.
Tegelikult ma mõistan.
Emana.
Kui minu Toni ära kaoks, läheksin talle maailma lõppu järele.
Ja pärast põgusat uurimistööd veebis
on selge, et te kaks ei ole süvariigi salaagendid.
- Täpselt. Jah. - Jah.
Dedo, soovitan sul oma sotsiaalmeedia profiilid üle vaadata.
Postitad palju meeme.
Palju.
Ja mitte häid.
Võtan arvesse.
Loodan, et leiate ta üles.
Ma ei tea, mida ma teeksin, kui Toni ära kaoks.
Vältimaks võimalikke arusaamatusi:
kas me võime nüüd minna?
- Jah. - Olgu, lähme siis.
Jätan selle siia.
Me jõime teie viina.
Ja ma sõin ka ühe konserveeritud lasanje.
Võin uue asemele tuua.
Dedo.
Või kui annate kontonumbri,
võin teha...
Suur tänu mõistmise eest.
Emalt emale,
hindan seda väga.
Veel üks asi.
Teie tagaaias on nüüd pisike auk.
- Võin... - Dedo!
80. PÄEV
Ei ole võimalik.
Hei!
Kes sina siis oled?
80. PÄEV 1 LEPALIND
Aitäh, et läbi tulid, vanaisa.
Wanda.
Vanaema andis mulle just selle.
WANDA KLATTI OPERATIIVGRUPP
Politseinik käis siin mu kaubiku kohta küsimas.
Mul on enda operatiivgrupp?
Äge.
Mida? Äkki see on hea.
Kui nad teavad su kaubiku kohta, võivad nad teada ka Lenka ja Lukase kohta.
Aga nad ei otsi Lukast, nad otsivad mind!
Rahune maha.
Kõik saab korda. Me leiame lahenduse.
Koos.
METSLOOMADE SMUGELDAMINE KAPITÄN - KUNINGAS
Me peame lõpetama.
Lõpetama luuramise
ja võõraste kodudesse tungimise ja politseile valetamise.
Ma ei ütle, et anname alla.
Olgu.
Me otsime edasi.
Lihtsalt mitte nii.
Peame hoidma seda, mis meil on.
Hoolitsema endi ja Ole eest.
Vastasel juhul pole Wandal enam midagi, mille juurde naasta.
Olgu.
97. PÄEV
Presidenti teavitatakse.
Ameerika inimesed...
Oih.
Vanaema? Vanaema, Chris siin. Kas kõik on korras?
Ühtäkki kustusid kõik tuled ära.
Ära muretse. Hakkan kohe koju liikuma.
Ei, pole vaja. Ma helistasin Lukasele.
- Lukasele? - Olgu, ma lähen vaatan, eks?
Kus elektrikilp on?
Vanaisa vanas töötoas.
On seal keegi?
Halloo?
On seal keegi?
Chris?
Wanda.
- Pead siit välja saama. - Jah.
On siin keegi?
- Tule! - Oota.
Mida sa teed?
Wanda, tule!
ZOLTAN SPIRANDELLI LOO AINETEL
Tõlkinud Vivika Konsap